'Nogle fly laver disse striber - andre gør ikke. Der kræves partikler for at danne skyer. Det siger den danske forsker Henrik Svensmark også. Altså må der være en tiltagende mængde partikler i flyenes udstødning i dag end tidligere.'

Sådan skriver Mads W og Frank R i den sag, de oprettede i juni måned på nationen!, og som henover sommeren har opnået at få mere end 25.000 støtter.

Klik her, hvis du også vil støtte sagen.

Ingen grænseværdier

De partikler, der er tale om, er såkaldte nanopartikler, som stammer fra jetfly udstødning. De to skriver, at forskere i flere lande, uafhængigt af hinanden, har målt en voldsom stigning i forekomsten af metaller som aluminium, barium, strontium og kobber i jorden og vandløb, og Frank R uddyber i telefonen, at det er problematisk, når der er tale om så små partikler som nanopartikler, for både Danmarks og EU's lovgivning opererer kun med my-partikler (1/1000 mm). Der er ingen lovgivning for nanopartikler (1/1.000.000 mm).

Ændrer pH værdien i jorden

De målte metalforbindelserne ændrer jordens pH værdi i basisk retning så jorden ikke længere kan opdyrkes, men nanopartikler er også problematiske i forhold til folkesundheden for vi indånder og indtager stofferne og har ikke noget naturligt forsvar mod nanopartikler.



Kommer de ind i kroppen kan de give os alt fra luftvejssygdomme over blodpropper til cancer osv. Frank har kendskab til en undersøgelse fra Københavns Lufthavn, der viser, at der i en kubikcentimeter lufthavnsluft er 70.000 partikler. Og at en lufthavnsarbejder derfor indånder 45 milliarder nanopartikler i timen. Denne luftforurening fik skylden for blærekræft hos en bagageportør i 2011.

Hvad er det?

- Jeg har sejlet, og lagt mærke til, at der de sidste år er sket en voldsom stigning i antallet af hvide striber de seneste år. Og da jeg arbejder i det daglige med miljøteknologier, begyndte jeg at undersøge sagen. I dag betragter jeg de hvide striber på himlen om et gigantisk miljøproblem af flere grunde siger Frank R:

- Flybrændstof indeholder 100 gange mere svovl end den diesel biler kører på, hvilket resulterer i 1.000 gange flere partikler i flyudstødningen sammenlignet med en dieselbil og svovlpartiklerne fra jetfly medvirker til ødelæggelsen af ozonlaget.

20 procent mindre solskin

- DMI har i en rapport erkendt, at vi i dag har 50% flere skyer som følge af flyenes striber og det giver 20% mindre solskin. Kan der være tale om såkaldt geoengineering, kunstig menneskeskabt ændring af jordens naturlige kredsløb?, spørger de to.

Frank holder foredrag om ”de hvide striber på himlen” den 21. september på Open Mind Konferencen i Skanderborg. På konferencens hjemmeside kan man finde en detaljeret artikel fra Frank Rasmussen om hvad flystriber betyder for vores miljø.

Men hvad siger du? Lægger du mærke til, at der er kommet flere hvide striber på himlen - og ønsker du at få ordentligt besked fra de ansvarlige myndigheder, så deltag i afstemningen herunder!